CELEX: 62009TN0350
Language: lt
Date: 2009-09-04 00:00:00
Title: Byla T-350/09: 2009 m. rugsėjo 4 d. pareikštas ieškinys byloje ICO Satellite prieš Komisiją

7.11.2009   
            
            
               LT
            
            
               Europos Sąjungos oficialusis leidinys
            
            
               C 267/76
            
         2009 m. rugsėjo 4 d. pareikštas ieškinys byloje ICO Satellite prieš Komisiją
   
   (Byla T-350/09)
   2009/C 267/137
   Proceso kalba: anglų
   
      Šalys
   
   
      Ieškovė: ICO Satellite Ltd (Slau, Jungtinė Karalystė), atstovaujama solisitoriaus S. Tupper
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               Nuspręsti, kad 2009 m. gegužės 13 d. Sprendimas Nr. 2009/449/EB dėl judriojo palydovinio ryšio paslaugų (MSS) teikimo europinių sistemų operatorių atrankos negalioja pagal EB 230 ir 231 straipsnių nuostatas;
            
         
               —
            
            
               priteisti iš atsakovės bylinėjimosi išlaidas šiame procese ir pritaikyti bet kurias kitas sankcijas, kurios teismo nuomone yra tinkamos.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė siekia panaikinti 2009 m. gegužės 13 d. Sprendimą Nr. 2009/449/EB dėl judriojo palydovinio ryšio paslaugų (MSS) teikimo europinių sistemų operatorių atrankos (1).
   Ji teigia, kad dėl skundžiamo sprendimo ieškovė netenka teisių į nuosavybę, kurias teisėtai įgijo pagal tarptautinę teisę. Be to, ieškovė teigia, kad skundžiamas sprendimas yra neteisėtas, nes Komisija:
   
               a)
            
            
               diskriminavo ieškovę įtraukdama buvusįInmarsat Ventures Limited Council (toliau — Inmarsat) vadovą į sprendimo priėmimo procesą, tuo pažeisdama esminius procedūros reikalavimus ir vienodo požiūrio principą ir
            
         
               b)
            
            
               veikė nepagrįstai pasirinkdamaInmarsat ir Solaris Mobile Limite, o ne ieškovė, kuri yra objektyviai geresnėje padėtyje teikti MSS.
            
         Ieškovės teigimu, atsakovė, priimdama skundžiamą sprendimą, veikė neproporcingai ir tokiu būdu, kuris diskriminavo ieškovę bei prieštaravo jos teisėtiems lūkesčiams. Toliau ieškovė teigia, kad skundžiamu sprendimu taip pat pažeidžiama jos teisė netrukdomam naudotis savo nuosavybe, kuri saugoma pagal Europos žmogaus teisių konvencijos (EŽTK) 1 protokolo 1 straipsnį, taip pat „ECHR“), taip pat civilinės teisės, įskaitant nuosavybės teisę ir teisę būti nešališkai ir viešai išklausytam, numatytos, EŽTK 6 straipsnyje.
   
      (1)  2009 m. gegužės 13 d. Sprendimas Nr. 2009/449/EB dėl judriojo palydovinio ryšio paslaugų (MSS) teikimo europinių sistemų operatorių atrankos (pranešta dokumentu Nr. C(2009) 3746) (OL L 149, p. 65)